Na temelju članka 49 stavka 4. Zakona o poljoprivrednom zemljištu („Narodne novine“ br. 20/18, 115/18 i 98/19) i članka članka 30.Statuta Općine Brestovac („Službeni glasnik Općine Brestovac“ broj 2/2018 i 3/2020) Općinsko vijeće Općine Brestovac , na 32. sjednici, održanoj dana 5.ožujka 2021. godine, donijelo je

**PROGRAM UTROŠKA SREDSTAVA**

**od zakupa, prodaje, prodaje izravnom nagodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Brestovac u 2021. godini**

Članak 1.

Program utroška sredstava od zakupa, prodaje, prodaje izravnom nagodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Brestovac u 2021. godini (u daljnjem tekstu: Program) je planski dokument kojim se raspoređuju namjenski prihodi ostvareni od zakupa, prodaje,koncesije, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta bez javnog poziva na području Općine Brestovac prema namjeni koja je propisana Zakonom o poljoprivrednom zemljištu.

Ovim Programom utvrđuje se raspored prihoda prema namjeni rashoda planiranim u Proračunu Općine Brestovac za 2021. godinu.

Članak 2.

Ukupni prihodi od raspolaganja poljoprivrednim zemljištem u vlasništvu Republike Hrvatske na području Općine Brestovac u 2021.godini planirani su u iznosu od 200.000,00 kn i raspoređuju se na podmirenje troškova katastarsko-geodetske izmjere i sređivanje zemljišnih knjiga za katastarske općine Daranovci i Zakorenje.

Članak 3.

Ovaj Program objavit će se u „Službenom glasniku Općine Brestovac“.

KLASA:320-01/21-01/01

URBROJ:2177-02/01-21-1

Brestovac,05.03.2021.g.

OPĆINSKO VIJEĆE OPĆINE BRESTOVAC

PREDSJEDNIK OPĆINSKOG VIJEĆA

Tomo Vrhovac